પટણા: બિહારમાં નીતીશકુમાર છઠ બાદ એટલે કે ર૦ નવેમ્બરના રોજ ૩૬ સભ્યનાં કેબિનેટ સાથે મુખ્યપ્રધાન તરીકે હોદ્દા અને ગુપ્તતાના શપથ ગ્રહણ કરશે. મહાગઠબંધનના વિજેતા ઘટક પક્ષોના વિધાનસભ્યોને દિવાળીમાં પટણા બોલાવવામાં આવ્યા છે અને તેમની વિધિવત્ બેઠક બાદ આગળની પ્રક્રિયા હાથ ધરાશે. જુદા જુદા ઘટક પક્ષોના વિધાનસભ્યોની બેઠક મુખ્યપ્રધાન નીતીશકુમારની અધ્યક્ષતામાં મહાગઠબંધનના વિધાયક સભ્યોની એક સંયુકત બેઠક યોજાશે.